Nanna Koerstz Madsen

Nanna Koerstz Madsen (født 23. oktober 1994 i Smørum) er en dansk professionel golfspiller. Hun deltog for Danmark ved sommer-OL 2016 i Rio og i Tokyo i 2020. I 2022 vandt hun Honda LGPA Classic i Thailand og blev den første dansker til at vinde en LPGA-/PGA-turnering.

Tidlige karriere 
Nanna Koerstz Madsen startede med at spille golf i Smørum Golfklub i 2004 som 10-åring. Hun deltog i sin første pigeturnering i 2007 som 12 åring. I år 2008 blev hun udtaget til det danske landshold. Hun vandt DM for juniorer både i 2009 og 2010 og i 2012 vandt hun DM i hulspil for seniorer. Nanna Koerstz Madsen er 1½ år ældre end ungdomsveninden Emily Kristine Pedersen som hun fik et godt kammeratskabet til i Smørum Golfklub. De to spillere fulgtes ad op gennem ungdomsårene og i Smørum Golfklub blev de ofte omtalt som ”the twins” (tvillingerne). 
Efterfølgende er listet Nanna Koerstz Madsens placering på DGU’s Junior Ranglisten for piger baseret på de turneriger, som hun deltog i junior-årene.

Amatør tiden 
I 2013 vandt Nanna Koerstz Madsen Danmarksmesterskabet i slagspil.

Nanna Koerstz Madsen blev student fra Egedal Gymnasium og HF i sommeren 2014, hvorefter hun startede på University of South Carolina. Ved overgangen til den amerikanske universitetstilværelse udtalte hun, at planerne var muligvis at blive professionel på et eller andet tidspunkt i 2015. 2 måneder efter starten på University of South Carolina meddelte Nanna Koerstz Madsen, at hun ville vende hjem til Danmark på grund af de dårligere muligheder for træning i USA. I løbet af de 2 måneder på college havde Nanna Koerstz Madsen ellers taget alle med storm og sikret University of South Carolina deres hidtidige bedste start på en sæson. 

På den kombinerede Titleist damer/juniorpiger rangliste der rangerer den danske amatørelite, der primært spiller turneringer i Danmark, viser nedenstående tabel Nanna Koerstz Madsens placering gennem amatørkarrieren. 

Efter 2014 sæsonen (afsluttet 8. september) sluttede Nanna Koerstz Madsen på førstepladsen på den europæiske amatørrangliste, der er baseret på World Amateur Golf Ranking.

Danmarksturneringen for hold 
Nanna Koerstz Madsen debuterede på Smørum Golfklubs første dameseniorhold i 2009 som 14 åring og har spillet fast på holdet lige siden, hvor hun har spillet både single og foursomes. I 2010 blev hun parret med sin senere faste makker Emily Kristine Pedersen. Dette par har spillet 28 kampe sammen til og med 2014 sæsonen. De har vundet de 27 kampe og spillet 1 kamp uafgjort, hvilket betyder at parret er ubesejret i danmarksturneringen. 

Med Nanna Koerstz Madsen og Emily Kristine Pedersen på holdet har Smørum Golfklub vundet Danmarksmesterskabet i 2010, 2011, 2013 og 2014. I 2012 var Smørum Golfklub også i DM finalen, der efter et uafgjort resultat blev afgjort på omspil mellem Emily Kristine Pedersen og Nicole Brock Larsen. Nicole Brock Larsen og dermed Hillerød vandt på det 4. omspilshul. Smørum Golfklub genvandt Danmarksmesterskabet i 2014 uden hverken Nanna Koerstz Madsen eller Emily Kristine Pedersen på holdet i finaleweekenden. Emily Kristine Pedersen var optaget af at spille Junior Ryder Cup og Nanna Koerstz Madsen havde startet hendes collagekarriere i USA. 

Efterfølgende er listet Nanna Koerstz Madsens kampe i Danmarksturneringen for hold.

Turneringer 
Nedenstående skema oplister de turneringer, der tæller med på World Amateur Golf Ranking, dog undtaget professionelle turneringer.

Professionelle turneringer 
Nanna Koerstz Madsen kvalificerede sig både resultatmæssigt og gennem invitationer til at deltage i professionelle turneringer allerede fra 2012 som amatør. 
Nedenstående skema oplister de professionelle turneringer, som Nanna Koerstz Madsen deltog i som amatør.

Kvalifikation til professionel 
På baggrund af sine flotte resultater, som amatør, i 2014 sæsonen var Nanna Koerstz Madsen direkte kvalificeret til at kunne deltage i den endelige kvalifikationsrunde med henblik på optagelse på 2015 Ladies European Tour. Kvalifikationsturneringen foregik i perioden 17. – 21. december 2014 ved Samanah al Maaden Golf Club i Marokko. 
Nanna Koerstz Madsen valgte at deltage i kvalifikationen stadig som amatør, da reglerne foreskrev, at man kunne beholde sin status som amatør såfremt man ikke opnåede kvalifikation til Ladies European Tour. 

På den første turneringsdag spillede Nanna Koerstz Madsen på Al Maaden banen og gik runden i 3 slag under par i 69 slag. Dette rakte til en delt tredjeplads ud af de 120 deltagende spillere. Hun fulgte godt op på andendagen på Samanah banen med 2 slag under par i 70 slag og samlet 5 under par. Dette rakte til en delt andenplads. På tredjedagen var det tilbage på Al Maaden banen, hvor Nanna Koerstz Madsen gik runden i 1 slag under par i 71 slag. Dette betød en lille tilbagegang i det samlede regnskab og hun kunne overnatte på en delt 5. plads. Fjerde og sidste dag før cuttet blev endnu en fin dag for Nanna Koerstz Madsen på Samanah banen. Hun spillede sig solidt gennem runden og endte med 2 slag under bar i 70 slag. Dette sendte hende på 8 slag under par totalt og en delt andenplads. Dermed var medlemskabet på 2015 Ladies European Tour sikret og den sidste dag skulle kun vise om hun kunne komme i top 30, hvilket ville give en bedre kategori for medlemskabet. 

Sidste runde foregik på Al Maaden banen, hvor Nanna Koerstz Madsen leverede en pragtrunde i 9 slag under par i 63 slag. Samlet blev det til 17 slag under par for turneringen. Dette resultat bragte hende helt op på en førsteplads og dermed vinder af turneringen og klart indenfor grænsen af de bedste 30, hvorfor hun kunne tildeles 2015 Ladies European Tour medlemskabet i kategori 8a, der betød fuldt medlemskab.

Professionel 
Umiddelbart efter turneringssejren ved kvalifikation til Ladies European Tour den 21. december 2014 meddelte Nanna Koerstz Madsen i et interview med Politiken at hun blev professionel med øjeblikkelig virkning. Denne beslutning betød, at hun kunne beholde førstepræmien, som hun vandt ved turneringen på € 5.000.

Efterfølgende er listet Nanna Koerstz Madsen indtjente præmiepenge som professionel. 

Opdateret pr. 1. marts 2015.

Ladies European Tour 
Som vinder af kvalifikationen til 2015 Ladies European Tour trådte Nanna Koerstz Madsen direkte ind på Ladies European Tour ved 2015 sæsonens begyndelse. 
Nedenstående skema oplister de Ladies European Tour turneringer, som Nanna Koerstz Madsen har deltager i.

Udmærkelser 
 Årets danske kvindelige golftalent 2014. Uddeles hvert år af Golf Klub Danmark til danske golftalenter, som det forgangne år har vist flotte resultater på golfbanen. Prisen blev delt med Emily Kristine Pedersen.
 Nr. 4 i afstemningen om Årets Fund 2014. Uddeles hvert år af Danmarks Idrætsforbund, Team Danmark og Politiken efter indstilling fra 28 specialforbund.

Kilder

Eksterne links 
 Nanna Koerstz Madsens profil på World Amateur Golf Ranking
 Nanna Koerstz Madsen s profil på Ladies European Tour
  

Golfspillere fra Danmark
Deltagere for Danmark ved sommer-OL 2016
Deltagere for Danmark ved sommer-OL 2020